Իզաբել Աջանի

Իզաբել Յասմին Աջանի (, ), ֆրանսիացի դերասանուհի և պրոդյուսեր։ Հանդիսատեսին հայտնի է «Մարգո թագուհին», «Ապրողը» և «Կամիլ Կլոդել» ֆիլմերից։ Սեզար կինոմրցանակի հնգակի դափնեկիր է։

 Կենսագրություն 
Իզաբելը ալժիրցի վտարանդի Մոհամեդ Շերիֆ Աջանի և գերմանուհի Ավգուստայի դուստրն է, ծնվել է Փարիզի 17-րդ շրջանում։ 12 տարեկան հասակից խաղում էր սիրողական թատրոնում, նկարահանվել է փոքրիկ դերերում։ 15 տարեկանում, դպրոցական արձակուրդների ժամանակ, նկարահանվել է իր առաջին ֆիլմում՝ «Փոքրիկ ածխագործ» («Le petit bougnat»)։ 1971 թվականին Նինա Կոմպանեեցը Իզաբելին հրավիրում է «Ֆոսթինը և հիանալի ամառը» («Faustine et le bel été») կինոնկարում։

1972-1974 թվականներին Աջանին պայմանագրով աշխատում է ռեժիսոր Ռոբեր Օսեյնի մոտ, Ռեյմսի Ազգային թատրոնում, Ֆեդերիկո Գարսիա Լորկայի «Բեռնարդա Ալբայի տունը» ներկայացման մեջ։ Դրանից հետո Աջանին հրավեր է ստանում «Կոմեդի Ֆրանսեզ» () թատրոնից։ Նա խաղացել է «Կանանց դպրոց» և «Ունդինա» ներկայացումներում և նրան առաջարկում են կնքել 20 տարվա պայմանագիր։ 1974 թվականին Աջանին խաղում է Կլոդ Պինոտոյի «Ապտակ» («La gifle») ֆիլմում։

Աջանին լքում է թատրոնը հանուն Ֆրանսուա Տրյուֆոյի «Ադել Հյուգոյի պատմությունը» («L'histoire d'Adèle H.») ֆիլմի նկարահանումներին մասնակցելու համար, որը նրան բերում է միջազգային ճանաչում։ Վիկտոր Հյուգոյի դստեր դերի համար, ով խելագարվում է անհաջող սիրո պատճառով, նա առաջարկվում է «Օսկար» և «Սեզար» մրցանակների։ 1976 թվականին էկրան են բարձրանում Անդրե Տեշինեի «Բարոկկո» («Barocco») և Ռոման Պոլանսկու «Ապրողը» («Le locataire») ֆիլմերը։

1979 թվականին Աջանին Կլաուս Կինսկիի հետ խաղում է Բրեմ Սթոկերի «Նոսֆերատու՝ գիշերային ուրվական» («Nosferatu։ Phantom der Nacht») ստեղծագործության էկրանավորումում, ռեժիսոր Վերներ Հերցոգ։ Նույն թվականին նա կատարում է բանաստեղծուհի Էմիլի Բրոնտեի դերը Անդրե Տեշինեի մյուս ֆիլմում՝ «Բրոնտե քույրերը» («Les soeurs Brontë»)։

1981 թվականին Աջանին խաղաց Անջեյ Ժուլավսկու «Հմայվածը» («Possession») և Ջեյմս Այվորիի «Կվարտետ» («Quartet») ֆիլմերում։ Նրանցում դերերի համար նա արժանանում է 34-րդ Կաննի կինոփառատոնի «Լավագույն դերասանուհի» մրցանակին, իսկ «Հմայվածը» ֆիլմի համար՝ իր կարիերայի ընթացքում առաջին «Սեզար» մրցանակին։

1983 թվականին Աջանին արժանանում է երկրորդ «Սեզար»-ին, Սեբաստիեն Ժապրիզոյի վեպի հիման վրա Ժան Բեկերի «Սպանիչ ամառ» («L'été meurtrier») էրոտիկ դրամայում դերի համար։ Հաջորդ տարի նա ձայնագրում է երաժշտական ալբոմ, որի համար երաժշտությունը գրել էր Սերժ Գենսբուրը, իսկ սկսնակ ռեժիսոր Լյուկ Բեսոնը երգերից մեկի հիման վրա նկարահանում է տեսահոլովակ։ Բեսոնը Աջանիին առաջարկում է նկարահանվել նրա «Մետրո» («Subway», 1985 թվական) ֆիլմում։

1988 թվականին թողարկվում է «Կամիդա Կլոդել» («Camille Claudel») ֆիլմը (Ժերար Դեպարդիեի հետ), որտեղ Աջանին նաև պրոդյուսեր էր։ Ֆիլմն արժանանում է չորս «Սեզար» մրցանակի, այդ թվում նաև լավագույն կանացի դերի համար։ Չորրորդ «Սեզար»-ը Աջանին ստանում է Ալեքսանդր Դյումայի «Մարգո թագուհին» («La reine Margot») վեպի Պատրիս Շերոյի էկրանավորմանը մասնակցություն ունենալու համար։ 1997 թվականին Աջանին ղեկավարում է 50-րդ Կաննի կինոփառատոնի ժյուրիի կազմը։

2008 թվականին կատարում է Մարգարիտայի կինո-ֆոտո դերը լուսանկարիչ Ժան Դանիել Լոյեի «Վարպետը և Մարգարիտան» ֆոտո-նախագծում (Միխայիլ Բուլգակովի «Վարպետը և Մարգարիտան» վեպի նկարազարդումների ցուցահանդես)։ Ցուցահանդեսն անց էր կացվում Փարիզում և Մոսկվայում։

2010 թվականի փետրվարի վերջին Աջանին ստանում է իր հինգերորդ «Սեզար»-ը, Ժան Պոլ Լիլիենֆելդի «Վերջին դասը» («La journée de la jupe») ֆիլմում կանացի դերի լավագույն կատարման համար։ 2010 թվականի փետրվարի 19-ին, Բեռլինի միջազգային կինոփառատոնի շրջանակներում, ներկայացվում է Աջանիի մասնակցությամբ «Մամոնտ» ֆիլմը (ռեժիսոր՝ Գյուստավ դե Կերվերն և Բենուա Դելեպին)։ Բացի Աջանիից, գլխավոր դերերից մեկը խաղում է նաև Ժերար Դեպարդիեն։ Դա նրանց չորրորդ համատեղ աշխատանք էր կինոյում՝ «Բարոկկո», «Կամիլի Կլոդել», «Բոն Վոյաժ» ֆիլմերի հետ միասին։

 Անձնական կյանք 
1980 թվականին դերասանուհին որդի է ունենում՝ Բարնաբե, ռեժիսոր և կինոօպերատոր Բրյունո Նյուիտենից։

1995 թվականին Աջանին որդի է ունենում բրիտանացի դերասան Դանիել Դեյ-Լյուիսից, ում հետ նա հինգ տարիների ընթացքում ապրում էր Լոնդոնում։

2002 թվականին Աջանին պատրաստվում էր ամուսնանալ երգահան Ժան Միշել Ժարի հետ, սակայն ամուսնությունն այդպես էլ չի կայանում, ըստ դերասանուհու խոսքերի, Ժարի դավաճանության պատճառով։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1969  Փոքրիկ ածխագործ  Le petit bougnat  Ռոզա  Դրամա, Կատակերգություն  Բերնար Տոուբլանս-Մայքլ  Կլաուդ Ամազոն, Վինչենցո Սարտինի, Գայ Ալոմբերտ, Միշել Թեոդյու 1971  Ֆոսթինը և հիանալի ամառը  Faustine et le bel été  Կամիլա  Դրամա, Մելոդրամա, Կատակերգություն  Նինա Կոմպանեեց  Մյուրիել Կատալա, Կլեր Վերնե, Ժակ Սպիսեր, Ֆրանսիս Յուսթեր, Ժորժ Մարշալ 1973  Կանանց դպրոցը  L'école des femmes  Ագնես  Դրամա, Կատակերգություն  Ռայմոն Ռուլո  Բերնար Բլիե, Ռոբերտ Ռեմբո, Միշլին Լյուսոնի, Մարկ Էյրո 1973  Ժլատը  L'avare  Մարիաննա  Դրամա, Մելոդրամա, Կատակերգություն  Ռենե Լուկոտ  Միշել Օմոն, Սիմոն Էն, Ֆրանսիս Յուսթեր, Ֆրանսուազ Սենե 1974  Ֆլամանդացիների գաղտնիքը  Le secret des Flamands  Մարիա  Ռոբերտ Վալեյ  Ժան-Կլոդ Դոֆին, Կատրին Անգլադե, Ֆրանսուազ Բեթ, Ժան-Պոլ Ֆրանկեր 1974  Ապտակ  La gifle  Իզաբել Դոուլեան  Դրամա, Մելոդրամա, Կատակերգություն  Կլոդ Պինոտո  Լինո Վենտուրա, Աննի Ժիրարդո, Նիկոլ Կուրսել, Ժորժ Վիլսոն 1974  Արիանա  Ariane  Արիանա   Պեր-Ժան Դե Սան Բարտոլոմե  Էժեն Յոնեսկո, Էմանյուել Ռիվա, Ժան Բոիսերի, Ժակ Սպիսեր 1975  Ունդինա  Ondine  Ունդինա  Ֆենտեզի, Դրամա, Մելոդրամա  Ռայմոն Ռուլո  Ֆրանսուա Շոմեթ, Ժակ Տոժա, Ռենե Կամոյն, Միշել Դյուշոսուա 1975  Ադել Հյուգոյի պատմությունը  L'histoire d'Adèle H.  Ադել Հյուգո / Ադել Լեվրի  Դրամա, Կենսագրական, Պատմական  Ֆրանսուա Տրյուֆո  Բրյուս Ռոբինսոն, Սիլվիա Մարիոթ, Ջոզեֆ Բլետչլի, Իվրի Գիտլիս 1976  Ապրողը  Le locataire  Ստելլա  Թրիլեր, Դրամա, Դետեկտիվ  Ռոման Պոլանսկի  Ռոման Պոլանսկի, Մելվին Դուգլաս, Ջո Վան Ֆլիտ, Բերնար Ֆրեսոն 1976  Բարոկո  Barocco  Լաուրի  Թրիլեր, Դրամա, Մելոդրամա, Քրեական  Անդրե Տեշինե  Ժերար Դեպարդե, Մարի-Ֆրանս Պիզե, Ժան-Կլոդ Բրիալի, Ժյուլեն Գիոմար 1977  Վիոլետան և Ֆրանսուան  Violette & François  Վիոլետ Կլոթ  Դրամա, Կատակերգություն, Քրեական  Ժակ Ռուֆիո  Ժակ Դյուտրոն, Սերժ Ռեջանի, Ֆրանսուազ Արնուլ, Սոֆի Դոմե 1978  Վարորդը  The Driver  նվագողը  Մարտական, Թրիլեր, Դրամա, Քրեական  Ուոլտեր Հիլ  Ռայան Օ’Նիլ, Բրյուս Դերն, Ռոնի Բլեյկլի, Մեթ Կլարկ 1978  Նոսֆերատու. Գիշերային ուրվականը  Nosferatu։ Phantom der Nacht  Լուսի Հարկեր  Սարսափ  Վերներ Հերցոգ  Կլաուս Կինսկի, Բրունո Գանց, Ռոլանդ Տոպոր, Վալտեր Լադենգասթ 1979  Բրոնտե քույրերը  Les soeurs Brontë  Էմիլի Բրոնտե  Դրամա, Կենսագրական  Անդրե Տեշինե  Մարի-Ֆրանս Պիզե, Իզաբել Յուփեր, Պասկալ Գրեգգորի, Պատրիկ Մեգի 1981  Կլարան և գեղեցկատեսները  Clara et les Chics Types  Կլարա  Դրամա, Մելոդրամա, Կատակերգություն, Երաժշտական  Ժակ Մոնե  Դանիել Օթոյ, Ժոզիան Բալասկո, Քրիստոֆ Բուրսեյե, Քրիստեան Կլավյե, Տիրի Լերմիթ 1981  Կվարտետ  Quartet  Մարյա Զելի  Դրամա, Մելոդրամա  Ջեյմս Այվորի  Ալան Բեյթս, Մեգգի Սմիթ, Էնթոնի Հիգինս, Պեր Կլեմենտե 1981  Հմայվածը  Possession  Աննա, Հելեն  Սարսափ, Դրամա  Անջեյ Ժուլավսկի  Սեմ Նիլ, Մարգիտ Կարստենսեն, Հայնց Բենենթ, Յոհաննա Հոֆեր 1981  Հաջորդ տարի..., եթե ամեն ինչ լավ ընթանա  L'année prochaine... si tout va bien  Իզաբել Մարեչալ  Կատակերգություն  Ժան-Լուպ Հյուբերտ  Տիրի Լերմիթ, Բերնար Կրոմբե, Անտոնիեթա Մոյա, Ֆրեդ Պերսոն 1981  Հրդեհ ու բոց  Tout feu, tout flamme  Պաուլին Վալանս  Մարտական, Դրամա, Կատակերգություն  Ժան-Պոլ Ռափենո  Իվ Մոնտան, Լորեն Հաթոն, Ալեն Սուշոն, Ժան-Լյուկ Բիդո 1982  Անտոնիետա  Antonieta  Անտոնիետա Ռիվաս Մերկադո  Դրամա, Ռազմական, Կենսագրական  Կարլոս Սաուրա  Հաննա Շիգուլա, Իգնասիո Լոպես Տարսո, Կարլոս Բրակո, Գոնսալո Վեգա 1983  Մահացու ուղևորություն  Mortelle randonnée  Քաթրին Լերիս, Լուսի, 'Մարիե'  Թրիլեր, Քրեական, Դետեկտիվ  Կլոդ Միլեր  Միշել Սերո, Գի Մարշան, Ստեֆան Օդրան, Մաշա Մերիլ 1983  Սպանիչ ամառ  L'été meurtrier  Էլիան, որին անվանում էին 'Էլ'  Դրամա, Դետեկտիվ  Ժան Բեկեր  Ալեն Սուշոն, Ֆրանսուա Կլյուզե, Սյուզանն Ֆլոն, Միշել Գալաբրյու 1985  Մետրո  Subway  Հելենա  Թրիլեր, Դրամա, Կատակերգություն  Լյուկ Բեսոն  Քրիստոֆեր Լամբեր, Ռիշար Բորինժե, Միշել Գալաբրյու, Ժան-Յուգ Անգլադ 1987  Իշտար  Ishtar  Շիրա Ասել  Կատակերգություն, Արկածային, Երաժշտական  Էլեյն Մեյ  Ուորեն Բիթի, Դասթին Հոֆման, Չարլզ Գրոդին, Ջեք Ուեսթոն 1988  Կամիլ Կլոդել  Camille Claudel  Կամիլ Կլոդել  Դրամա, Մելոդրամա, Կենսագրական, Պատմական  Բրյունո Նյույթեն  Ժերար Դեպարդիե, Լորան Գրևիլ, Ալեն Կյունի, Մադլեն Ռոբինսոն 1990  Քամու ձիավորները  Lung Ta։ Les cavaliers du vent  պատմող (հնչյունավորում)   Ֆրանց-Քրիստոֆ Գիրկե Մարի Ժաուլ   1993  Թունավոր գործ  Toxic Affair  Պենելոպե  Կատակերգություն  Ֆիլոմենա Էսպոզիտո  Իպոլիտ Ժիրարդո, Կլեմենտին Սելարե, Ֆաբրիս Լուկինի, Սերջո Կասթելիթո 1994  Մարգո թագուհին  La reine Margot  Մարգո  Դրամա, Մելոդրամա, Կենսագրական, Պատմական  Պատրիս Շերո  Դանիել Օթոյ, Ժան-Յուգ Անգլադ, Վենսան Պերես, Վիրնա Լիզի 1996  Սատանայություն  Diabolique  Միա Բարան  Սարսափ, Թրիլեր, Դրամա, Դետեկտիվ  Ջերիմայա Ս. Չեչիկ  Շերոն Ստոուն, Չազզ Պալմինտերի, Քեթի Բեյթս, Սպոլդինգ Գրեյ 2002  Զղջում  La repentie  Շարլոտա / Լեյլա  Դրամա, Քրեական  Լետիցիա Մասոն  Սամի Ֆրեյ, Սամի Նասերի, Ավրորա Կլեման, Կատրին Մուշե 2002  Ադոլֆ  Adolphe  Էլիանոր  Դրամա  Բենուա Ժակո  Ստանիսլաս Մերխար, Ժան Յան, Ռոմեն Դյուրիս, Ժան-Լուի Ռիչարդ 2003  Բոն վոյաժ  Bon voyage  Վիվիան Դենվերս  Թրիլեր, Դրամա, Մելոդրամա, Կատակերգություն, Դետեկտիվ, Ռազմական  Ժան-Պոլ Ռափենո  Ժերար Դեպարդե, Վիրժինի Լեդուայեն, Իվան Աթալ, Գրեգորի Դերանժե 2003  Մսյո Իբրահիմը և Կորանայի ծաղիկները  Monsieur Ibrahim et les fleurs du Coran  Աստղ  Դրամա  Ֆրանսուա Դյուպեյրոն  Օմար Շարիֆ, Պեր Բուլանժեր, Ժիլբեր Մելկի, Իզաբել Ռենո, Լոլա Նայմարկ 2008  Ֆիգարո  Figaro  Կոմտեսի Ալմավիվա   Ժակ Վեբեր  Դենի Պոդալիդես, Սելին Սալեթ, Ժակ Վեբեր, Ստենլի Վեբեր 2008  Վերջին դասը  La journée de la jupe  Սոնյա Բերժերակ   Ժան-Պոլ Լիլիենֆելդ  Դենի Պոդալիդես, Յանն Կոլեթ, Նատալի Բեզանսոն, Մարկ Կիթի 2008 –  Այշա  Aïcha  Դոկտոր Ասոուսա  Սերիալ  Յամինա Բենգիգի  Սոֆիա Էսաիդի, Ամիդու, Ռաբիա Մոկեդամ, Բիյունա, Շեմս Աուդաթ 2010  Ֆրանսիայի վերջին մամոնտը  Mammuth  Սերժի կորցրած սերը  Դրամա, Կատակերգություն  Գյուսթավ դե Կերվերն Բենուա Դելեպին  Ժերար Դեպարդիե, Իոլանդա Մորո, Միս Մինգ, Բենուա Պուլվորդ 2010  Guibert cinéma  Guibert cinéma  հնչյունավորում Փաստագրական  Էնթոնի Դոնկ  Էրվե Գիբեր, Մորին Մազուրեկ 2011  Բռնի ուժով  De force  Կոմիսար Կլարա Դամիկո  Մարտական  Ֆրանկ Անրի  Էրիկ Կանտոնա, Սիմոն Աբկարյան, Տերի Ֆրեմոն, Ան Կոսինի 2012  Դավիդը և մադամ Անսենը  David et Madame Hansen  Մադամ Հանսեն-Բերգման   Ալեքսանդր Ասթե  Ալեքսանդր Ասթե, Ջուլի-Էն Ռոտ, Վիկտոր Շամբոն, Շան-Չարլես Սիմոն 2012  Սերը Փարիզում  Ishkq in Paris   Մելոդրամա, Կատակերգություն  Պրեմ Սոնի  Պրիտի Զինտա, Գարավ Չանանա, Սալման Կխան, Շեքհար Կապուր

 Պրոդյուսեր 
Թիվ  Ֆիլմի անուն  Բնօրինակի անվանումը 1988  Կամիլ Կլոդել  Camille Claudel 

 Պարգևներ և անվանակարգումներ 
 Պետական պարգևներ 
«Պատվավոր Լեգիոնի Շքանշան»-ի ասպետ (2010 թվական)
«Մշակույթի և գրականության Շքանշան»-ի Կոմանդոր (2014 թվական)

 Մրցանակներ 
 Բեռլինի կինոփառատոն, 1989 թվական
 «Արծաթե արջ» լավագույն կանացի դերի համար («Կամիլա Կլոդել»)
 Կաննի կինոփառատոն, 1981 թվական
 Արծաթե մրցանակ լավագույն կանացի դերի համար («Կվարտետ»)
 Արծաթե մրցանակ լավագույն կանացի դերի համար («Հմայվածը»)

 Անվանակարգումներ 
 Օսկար, 1976 թվական
 Լավագույն կանացի դեր («Ադել Հյուգոյի պատմությունը»)
 Օսկար, 1990 թվական
 Լավագույն կանացի դեր («Կամիլա Կլոդել»)

 Աղբյուրներ 
 Իզաբել Աջանի. պաշտոնական բլոգ 

 Իզաբել Աջանի allrovi կայքում

 Ծանոթագրություններ 

Կատեգորիա:1955 ծնունդներ
Կատեգորիա:«Սեզար» մրցանակի դափնեկիրներ
Կատեգորիա:Դերասանուհիներ այբբենական կարգով
Կատեգորիա:Հունիսի 27 ծնունդներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի պրոդյուսերներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի հասարակական գործիչներ